
Robot technikáink és fejlődésük

A bemutatásra kerülő pályamunkában részletesen áttekintünk kettő általunk készített robotot. A gépek Pók és Kétkerekű fantázia neveket viselik - ez utal a kialakításukra – majd megnézzük miért, hogyan, és milyen megoldásokkal épültek.
Részletezzük milyen feladatra készültek a robotok és ezeket a feladatok milyen megoldásokkal tudták véghezvinni. Áttekintjük a mechanikai és elektronikai megoldásokat. Mivel a két robot gyökeresen eltér egymástól, más-más feladatok elvégzésre készültek, mégis sikerült olyan univerzálisan használható megoldásokat és eszközöket találnunk, amik lehetővé tették mindegyik robot működését.
A hardver egységek áttekintése után megnézzük milyen szoftver egységek szükségesek a robotok működéséhez, továbbá, hogy ezek milyen módon kapcsolódnak a többi részegységekhez.
Ezek után áttekintjük egy teljesen új, az eddigi elvek figyelembe vételével készült robotvezérlő terveit. Az új robotvezérlő megtervezésénél az eddigiek elkészítése során tapasztalt problémákat és hiányosságokat igyekeztünk leküzdeni. A tervezésnél egy olyan univerzálisan használható rendszert akartunk alkotni, amely alkalmas nemcsak az egyszerű, hanem a nagy bonyolultságú és összetett robotok vezérlésére, szabályozására. A dolgozatban rávilágítunk arra, hogy a rendszer megtervezésekor figyelembe vettük, hogy nem feltétlenül csak és kizárólag robotok vezérlésére legyen alkalmas, hanem más, egyszerűbb, de nem kevésbé fontos feladatok elvégzésre is tudjuk használni.

A győztesek olyan vesztesek, akik felálltak és még egyszer megpróbálták. 
(Dennis DeYoung)



